Jaak Tamleht

Jaak Tamleht (10. veebruar 1942 Tallinn – 13. juuli 1986 VihulaPimedad aknad näevad uuesti valgust "Eesti teatri biograafilises leksikonis" on ekslikult kirjas vale surmakoht.) oli eesti näitleja. 

Lühikesest näitlejateest hoolimata jõudis ta kehastada nii Rooma paavsti, Saksa ohvitsere kui ka Mary Poppinsi romantilist kaaslast Berti.Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Haridus
Ta lõpetas 1967. aastal Tallinna 1. Õhtukeskkooli ja 1972. aastal Tallinna Riikliku Konservatooriumi lavakunstikateedri (5. lend).

Töö
Kuni 1968. aastani töötas ta Eesti Televisioonis diktorina. Aastatel 1971–1978 (vaheajaga) töötas ta Eesti Riiklikus Noorsooteatris ja 1982–1986 Vanalinnastuudios näitlejana.Eesti Riikliku Noorsooteatri / Tallinna Linnateatri juhid ja loominguline kollektiiv läbi aegade Tallinna Linnateatri kodulehel. Vaadatud 25.04.2025. Teatritööst eemal olles töötas ta ehitustel, veoauto- ja taksojuhina,Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000. aga ka ametnikuna Hoiukassade Peavalitsuses.Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Teatrisse tagasi kutsus ta Vanalinnastuudio direktor Jüri Karindi. Kuna Vanalinnastuudio oli Viru kolhoosiga šeflussuhetes, käisid näitlejad seal põllu- ja muudel töödel abiks ja ka lisaraha teenimas. Suvel 1986 restaureeris Tamleht Vihula mõisa, kui teda tabas terviserike ja ta suri 44-aastaselt (tal oli kaasasündinud südamedefekt).Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Looming
Tema tähtsamaks rolliks peetakse osatäitmist kolmeosalises telemängufilmis "Pimedad aknad" (Eesti Telefilm, 1968), kus ta mängis ohvitser Gert Schröderit. Populaarne oli tema osatäitmine ka romantilises muusikafilmis "Don Juan Tallinnas" (Tallinnfilm, 1971).Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Üks tema meeldejäävamaid lavarolle oli tänavakunstnik, pillimees ja korstnapühkija Bert Noorsooteatri koguperemuusikalis "Mary Poppins" (1970),Jaak Tamleht. Nekroloog. Sirp ja Vasar nr 29, 18.07.1986.Lavastus "Mary Poppins" Eesti Lavastuste Andmebaasis. Vaadatud 24.04.2025. kus tema lavapartneriks oli Marje Metsur. See lavastus sündis juba Tamlehe kõrgkooliõpingute ajal ja seda mängiti kokku 81 korda.Lavastus "Mary Poppins" Tallinna Linnateatri kodulehel. Vaadatud 25.04.2025. Lavakunstikateedri viienda lennu diplomilavastuses "Täna mängime "Seitset venda"" (1971) mängis ta Juhanit.Jaak Tamleht. Nekroloog. Sirp ja Vasar nr 29, 18.07.1986. 

Pärast riiklikku töölesuunamist Noorsooteatrisse tegi ta seal terve rea kandvaid rolle, näiteks 1973. aastal mängis ta Jerzy Broszkiewiczi näidendis „Kuuenda raamatu lõpp” paavst Johannes IV-t.Jaak Tamlehe osalusega teatrilavastusi Eesti Lavastuste Andmebaasis. Vaadatud 24.04.2025. Ta mängis ka lavastustes "Hübriidgloobus" (1972), "Oliver ja Jennifer" (1972), "Veri mullal" (1976) jm.Jaak Tamleht. Nekroloog. Sirp ja Vasar nr 29, 18.07.1986.

Tema Noorsooteatris tehtud viimastest rollidest on esile tõstetud doktor Armstrongi Agatha Christie näidendi põhjal valminud lavastuses "Kümme neegrit" (1976).Lavastus "Kümme neegrit" Eesti Lavastuste Andmebaasis. Vaadatud 24.04.2025.Andres Laasik. Tähtis jälg Jaak Tamlehe andest Eesti Päevaleht / LP, 02.12.2006.

Vanalinnastuudios mängis ta mitmes komöödias. 1985. aastal kehastas ta Bertolt Brechti näidendis „Švejk Teises maailmasõjas” Bullingeri. ETV arhiivis on säilinud ka tema osalusega Vanalinnastuudio teatrilavastus "Grupipilt" (1983; ETV salvestis 1986)."Grupipilt", 2 vaatust ERR Arhiiv. Vaadatud 25.04.2024.

Ta mängis ka telelavastustes ("November mere ääres", 1972; "Maailm minuta", 1974; jm), kuuldemängudes ("Täna mängime 7 venda" (3 osa), 1971; "Hiline laps", 1976; "Emigrandid" (5 osa), 1983; "Okei, ma siis lähen!", 1984; "Üks neljast", 1985; jm) ning esines mitmesugustes meelelahutus-, muusika- ja luulekavades (sh Eesti Raadio "Rameto" ja "Keskööprogramm", ETV kultuurisaadetes, Kirjanike Maja üritustel jne).

Erilise lavasarmiga näitleja
Lavale ja ekraanile suurepäraselt sobinud, kauni koolitatud häälega suurte klassikute armastusluulet lugenud,"Keskööprogrammi luulekava". Armastuslüürikat läbi sajandite loeb Jaak Tamleht ERR Arhiiv, 02.03.1974."Keskööprogrammi luulekava". Armastusluulet loeb Jaak Tamleht ERR Arhiiv, 07.08.1974. klaverit ja kitarri mänginud ning ka hästi laulnud Jaak Tamlehe erilist lavasarmi on esile tõstnud nii tema kaasaegsed kolleegid, lavastajad kui ka kultuurikriitikud; teda on nimetatud koguni Eesti võluvaimaks meesnäitlejaks.Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

 Näitleja Margus Vaher: "Ta [Tamleht] oli ikka laval rosin – kõik töötas, orgaanika… Täpselt nagu Aarne Üksküla, kes oli küll teatrikooli lõpetanud, aga kellel oli ka see loomulik sarm, mis on looduse poolt antud."Põlvest põlve. Vestlevad Margus Vaher ja Berk Vaher Teater. Muusika. Kino, juuni 2024.
 Kultuurikriitik Andres Laasik: "Pikka kasvu Jaak Tamlehe näojooni võis kõrvutada Robert Redfordi või John F. Kennedy omadega. Sealjuures oli Tamleht väga fotogeeniline – fotodel ja ekraanil tema sarm võimendus."Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 
 Näitleja Luule Komissarov: "Ta oli ilus ja šarmantne mees, metsik naistelemmik. Pealegi nägi ta välja kui välismaa mees. Ja samas oli ta võrratu näitleja. Ta liikus, ta laulis ja milline hääl tal oli! Temataolist teist meesnäitlejat Eestis ei olnud ega ole."Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 
 Lavastaja Kalju Komissarov: "Jaak Tamleht. On üldse midagi andekamat Eestis olnud? Milline välimus, laulis, tantsis, mehelik, miljonite naiste lemmik…"Margus Mikomägi. Kalju Komissarov rõhutab näitlejaks ja inimeseks olemise omaduste reas taluvust Õhtuleht.ee, 06.03.2017.
 Filmi "Don Juan Tallinnas" režissöör Arvo Kruusement on samuti meenutanud, et loomuliku sarmi ja härrasmeheliku käitumisega Tamleht oli ka väljaspool lava paljude naiste ihalusobjekt.Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 
 Eksabikaasa Vaima Nurme arvates oli Jaak Tamleht hea välimuse ja galantsuse pärinud oma Saksa ohvitserist isalt: "See oli tal geenidest, ta ju pooleldi sakslane."Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Isiklikku
Tamleht oli kuusAigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. korda abielus. Kõigepealt abiellus ta juba Venemaal sõjaväes olles venelannaga. Seejärel oli ta abielus Mare Tamlehega ja neil sündis tütar Katrin (kes on mänginud filmis "Naerata ometi). Tema järgmine abikaasa oli teatrikooliaegne kursusekaaslane Helle Pihlak (hiljem Meri), kuid väidetavalt olnud see kihlveoabielu, mis ei pidanud vastu ööpäevagi. Abielust Vaima Nurmega (varem Kiisküla) sündis tütar Kristiina. Abielust Eha Tamlehega on tal poeg Siim ja abielust Urve Tamlehega tütar Stina.Aigi Viira. "Kui Jaak peo lõpus klaveri taha istus ja laulma hakkas, oli tal jalamaid naistekari ümber!" Õhtuleht.ee, 07.11.2015. 

Viited

Välislingid
 Jaak Tamleht andmebaasis IMDb
 Jaak Tamleht kino-teatr.ru lehel

Kategooria:Eesti näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1942
Kategooria:Surnud 1986